text: سباغيتي بصلصة البندورة و صدور الدجاج
text: #000003
text: · يحمى الزيت و الزبدة في قدر , يضاف البصل و الثوم و يقلب حتى يطرى البصل و يصبح شفافاً .
text: #000006
text: · يضاف الدجاج و تقوى النار و يقلب حتى يحمر طرفاه , تضاف البهارات و تقلب لدقيقتين إضافيتين.
text: #000007
text: · تقشر البندورة ثم تعصر أو تفرم ناعماً حسب الرغبة بالشكل النهائي للصلصة .
text: #000008
text: · يضاف المرق و ورقة الغار و عصير البندورة للدجاج و يترك حتى يغلي ثم تهدى النار و تترك حتى ينضج الدجاج لمدة 15 – 20 دقيقة , يمكن اضافة القليل من صلصة الطماطم إذا لم تكن البندورة ناضجة بشكل كافي .
text: #000009
text: · في وقت تسبيك الصلصة تسلق المعكرونة و ترفع من ماء السلق قبل الوصول لدرجة النضوج المطلوبة ( من دون غسل ) ثم توضع في صلصة البندورة و تترك حتى تكمل نضجها .
text: #000010
text: وصفات تانية ممكن تعجبك
text: #000012
text: الله يسلم هالديات يا حق انا والله بعملها بنفس الطريقة مع اضافة البقدونس من الاعشاب وكمان باللحمة الناعمة اسرع من الفروج حتى تستوي كمان بتطلع كتير لذيذةولما بكون مستعجلة بطبخهامتل ما قلتي حضرتك سريعة وطيبة بدي اشكرك اختي على كل وصفاتك اليوم الجمعة من كتر ما المعكرونة غراتان على طريقتك طيبة اليوم عملتها وكمان باللحمة الناعمة كتير طيبة الله يعطيك العافية وكمان عملت على عيد ميلاد ابنتي كاتو بالشوكولا بتلات خطوات طلع رائع متل اللي واصفته لنا وكاتو التفاح باللصوص الذهبي ويا عيني عليك يا فنانة شو طيبين وبيجننو شكرا لتفانيك بالوصفات اللذيذة واللي فعلا بتبيض الوجه يعني صارو بالعائلة عندي عبيطلبو الاعادة لبعض الطبخات من موقعكم قد ما احبوهم شكرا لكل من يتعب بهذا الموقع المحترم والصادق
text: #000014
text: بالفعل متل ما قلتي باللحمة اسرع , بركي ان شاء الله بجربها غير مرة
text: #000016
text: يا ريت لو تسلميلي على ام عبادة , اشتقتلها صار الها فترة مو مبينة ..
text: #000017
text: السلام عليكم و رحمة الله و بركاته
  فكرة حلوة كتير و بتنقذ بوقت الازمات كتير منيح الواحدة تعرف هيك اطباق تحتى ما تصاب بنوبة ذعر لما ما يكون عندها وقت
  ان شاء الله راح جربها و خليها بالبال وقت الازمات بس بدي اعرف انت الدجاج اللي استعملتيه كان طازج مو هيك يعني لو كان الدجاج بالفريزر راح تاخد الوصفة وقت تحتى يدوب عنها الثلج او فينا نحطها عطول يعني من الفريزر للطنجرة مع اني ما بعتقد بينفع بس ازا بينفع راح يكون كتير منيح
  و شكرا على الوصفات المميزة كل مرة
text: #000021
text: الدجاج تازة و لو كان بالفريز و تركتيه بس يادوب لحتى يفك الثلج عن الصدور و يكون فيك تقطعيه لمكعبات كمان بيصير مية هلا اختي
text: #000022
text: مرحبا أخت منى .. بعد ما جربت السباغيتي ألا بيستو صرت حابب أجرب كل وصفة فيها ريحان أخضر .. وهالوصفة باين أنها سهلة ولذيذة وبدي أجربها قريباً إن شاء الله .. بس عندي سؤال لو سمحت .. شو هي بهارات الدجاج الي بتستخدميها؟
text: #000023
text: مرحبا أخت منى .. جربت السباغيتي وطلعت لذيذة جداً .. فعلاً الريحان بيعطي نكهة غير شكل للأكل .. يسلموا ايديك أختي.
  على فكرة .. من بعد ما تعرفت على لقمة طيبة صرت أشتري البهارات من عند الحاج إسماعيل ويس لأنك ذكرتيه بالخير وصرت شاري من عنده كذا مرة .. وهو فعلاً رجل مهذب ومحترم .. بس هالمرة بهارات الدجاج اشتريتها من عند أبو زياد الهلالي طالما أنتي جربتيها من عنده .. كنت بتمنى أعرف تركيبة الخلطة وغيرها من خلطات البهارات بس أكيد ما بيعطوها لحدا .. خلطة البهارات السبعة معروفة من زمان وما عادت سر ولهيك أعطوك ياها.
text: #000024
text: اذا صحلك نزلة قريبة للمدينة , انصحك كمان تشتري بهارات البطاطا من عند الهلالي لان جربتها مع البطاطا المقلية و عطتها طعمة جديدة و طيبة كتير
text: #000028